rejauldu/bengali-wikipedia huggingface dataset:
চুরাহী ভাষা (টাকরী: ) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের চাম্বা জেলার চুরাহ উপত্যকাকে কেন্দ্র করে বসবাসকারী জনগোষ্ঠীর ভাষা৷ ইউনেস্কো এই ভাষাটিকে ভারতের অধিকতর বিপন্ন ও অসংরক্ষিত ভাষাগুলির তালিকাভুক্ত করেছে৷   লিপি  চুরাহী ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা চম্বিয়ালী লিপি নামে পরিচিত৷ তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷  জনসংখ্যা চুরাহী ভাষাভাষী লোক মূলত চুরাহ অঞ্চলে থাকেন৷ ২০১১ খ্রিস্টাব্দের জনগণনা অনুযায়ী ভারতে চুরাহী ভাষাভাষীর সংখ্যা ৭৫,৫৫২ জন, যেখানে ২০০১ খ্রিস্টাব্দে এই জনসংখ্যা ছিলো ৬১,১৯৯ জন৷ জন সচেতনতার অভাবে যথেষ্ট সংখ্যক লোক নিজেদের হিন্দি এবং পাহাড়ী ভাষা (পাহাড়ি মূলত হিমাচলের ভাষাগুলিকে একত্রিত করতে কেন্দ্রীয় সরকার প্রবর্তিত নাম) বলে উল্লেখ করেছেন৷  ভারত - ৭৫,৫৫২ হিমাচল প্রদেশ - ৭৫,৫০২ (১.১০%) চম্বা জেলা - ৭৪,৭৭২ (১৪.৪০%)  চুরাহ ব্লক - ৬৭,৫৫২ (৮৫.৫২%)  সালুনী ব্লক - ৬,৭৮০ (১৪.১৪%)   প্রবচন  +টাকরি লিপিতেদেবনাগরী লিপিতেপ্রতিবর্ণীবাংলা অর্থ𑚀𑚜𑚜𑚰 𑚢𑚳𑚩𑚘𑚰 𑚀𑚜𑚢𑚭अधधु मैहणु अधमाঅধধু মৈহণু অধমাশূন্য কলসে শব্দ অধিক𑚆𑚅𑚖𑚯 𑚊𑚥 𑚑𑚙𑚤𑚱𑚖𑚭एऊडी कल जतरूडाএঊডী কল জতরূডাযেমন আধার তেমন তরল𑚢𑚤𑚝𑚰 𑚙 𑚜𑚶𑚤𑚰𑚦 𑚚𑚴𑚪𑚭 𑚊𑚤𑚝𑚯मरनु त ध्रुव थॊड़ा करनीমরনু ত ধ্রুব থোড়া করনীঅপরাধীর ছলের অভাব নেই𑚑𑚲𑚃 𑚊𑚭𑚥𑚱 𑚡𑚰𑚙𑚮𑚣𑚭 𑚙𑚲𑚃 𑚛𑚶𑚦𑚭𑚤𑚭 𑚡𑚲𑚪𑚮𑚣𑚴𑚤𑚱जेई कालू भुतिया तेई द्वारा भेड़ियोरूজেঈ কালূ ভুতিয়া তেঈ দ্বারা ভেড়িয়োরূযেখানে বাঘের ভয় সেখানে সন্ধ্যা হয়    বর্তমান অবস্থা  চুরাহী ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। তবে কারো কারো মতে বৃহত্তর পাঞ্জাবির ডোগরি ভাষার একটি উপভাষা। এই ভাষাটি কোন সরকারি পদমর্যাদা নেই এবং এটি বর্তমানে হিন্দি ভাষার একটি উপভাষা হিসেবে পরিগণিত হয়। ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, যার অর্থ অধিকাংশ চুরাহী ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম।  ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷  তথ্যসূত্র  বিষয়শ্রেণী:পাহাড়ী ভাষা বিষয়শ্রেণী:হিমাচল প্রদেশের ভাষা বিষয়শ্রেণী:উত্তর ইন্দো-আর্য ভাষা বিষয়শ্রেণী:ভারতের বিপন্ন ভাষা বিষয়শ্রেণী:দেবনাগরী লিপিতে লেখা ভাষা
থাম্ব|ডান|Papilio xuthus Larva.(উপরের ছবিতে: ওসমেটেরিয়াম দেখা যাচ্ছে। নিচের ছবিতে: ওসমেটেরিয়াম ভেতরে ঢুকিয়ে নিয়েছে প্যাপিলিওনিডি পরিবারের সদস্যদের শূককীটের এক বিশেষ অঙ্গ লক্ষ করা যায় তাকে ওসমেটেরিয়াম বলে। এটা লাল বা কমলা রঙের একটা মাংসল অঙ্গ, ইংরেজি Y এর মতো দুই মাথাওলা। এটা সাধারণত শরীরে ঢোকানো থাকে, বাইরের থেকে দেখা যায় না। শূককীট্টি কোন কারণে বিরক্ত হলে বা আত্মরক্ষার জন্য ওসমেটেরিয়ামটি মাথার ঠিক পিছনের জায়গা থেকে বেরিয়ে আসে। যার ফলে পিঁপড়ে বা ছোট মাকড়শারা শূককীটের কাছে আসে না। শিং উঁচিয়ে ভয় দেখানোর ভঙ্গিতে ওসমেটেরিয়ামটি বাতাসে কিছুক্ষন আস্ফালন করে শূককীট আবার তা ভেতরে ঢুকিয়ে নেয়।   তথ্যসূত্র   বিষয়শ্রেণী:অণুজীব বিষয়শ্রেণী:প্রজাপতি
হোসে দানিয়েল ওর্তেগা সাবেদ্রা (; ১১ নভে., ১৯৪৫) হলেন একজন নিকারাগুয়ান রাজনৈতিক নেতা, যিনি ২০১৭ খ্রিস্টাব্দ থেকে নিকারাগুয়ার রাষ্ট্রপতি হিসেবে দায়িত্ব পালন করছেন। এর আগে ১৯৭৯ থেকে ১৯৯০ সাল পর্যন্ত তিনি নিকারাগুয়ার অন্যতম নেতা ছিলেন এবং জুন্তা'(junta)–এর প্রধান (১৯৭৯-১৯৮৫) ও রাষ্ট্রপতি (১৯৮৫–১৯৯০) হিসাবে তিনি দায়িত্ব পালন করেন। সান্দিনিস্তা ন্যাশনাল লিবারেশন ফ্রন্ট (স্পেনীয় ভাষায় : Frente Sandinista de Liberación Nacional) বা  FSLN  এর একজন নেতা হিসেবে তিনি নিকারাগুয়া জুড়ে বামপন্থী সংস্কার বাস্তবায়ন করেন।  একটি নিম্ন শ্রমিক পরিবারে জন্মগ্রহণ করে ছোটবেলা   থেকেই নিকারাগুয়ার স্বৈরশাসক আন্নাস্তাসিও দেবীর বিরোধিতা করতেন। পরবর্তীতে তিনি সরকারবিরোধী আন্দোলনের সাথে যুক্ত হন। ১৯৬৩ সালে ছাত্র হিসাবে সান্দিনিস্তাজে যোগদানের পর ১৯৬৭ সালে ওর্তাগা 'শহুরে প্রতিরোধ কার্যকলাপে' (urban resistance activity) জড়িয়ে পড়েন এবং বেশ কয়েকবার গ্রেপ্তার হন। ১৯৭৪ সালে মুক্তি পাওয়ার পর তিনি কিউবায় নির্বাসিত হন এবং সপখানে ফিদেল কাস্ত্রোর মার্ক্সবাদ-লেনিনবাদ সরকারের নিকট থেকে গেরিলা যুদ্ধের প্রশিক্ষণ নেন।  ২০২১ সালের নভেম্বরে ওর্তেগা সুপ্রিম ইলেক্টোরাল কাউন্সিল কর্তৃক প্রকাশিত প্রথম আংশিক দাপ্তরিক ফলাফল অনুসারে ৭৫% ভোট নিয়ে চতুর্থ পাঁচ বছরের মেয়াদে পুনরায় নির্বাচিত হন।  তথ্যসূত্র   বিষয়শ্রেণী:১৯৪৫-এ জন্ম বিষয়শ্রেণী:জীবিত ব্যক্তি বিষয়শ্রেণী:নিকারাগুয়ার রাষ্ট্রপতি বিষয়শ্রেণী:ক্যাথলিক সমাজতন্ত্রী বিষয়শ্রেণী:বিরুদ্ধ-মার্কিনবাদ বিষয়শ্রেণী:পুঁজিবাদ বিরোধী বিষয়শ্রেণী:ফ্যাসিবাদ বিরোধী বিষয়শ্রেণী:ক্যাথলিক ধর্ম বিরোধী বিষয়শ্রেণী:সেন্ট্রাল আমেরিকান ইউনিভার্সিটি (মানাগুয়ার) প্রাক্তন শিক্ষার্থী বিষয়শ্রেণী:খ্রিস্টান সাম্যবাদী বিষয়শ্রেণী:বামপন্থী জনতাবাদী বিষয়শ্রেণী:নিকারাগুয়ান সাম্যবাদী বিষয়শ্রেণী:নিকারাগুয়ান লেখক বিষয়শ্রেণী:নিকারাগুয়ান মার্কসবাদী বিষয়শ্রেণী:নিকারাগুয়ান জাতীয়তাবাদী বিষয়শ্রেণী:নিকারাগুয়ান বন্দী ও আটক বিষয়শ্রেণী:নিকারাগুয়ান বিপ্লবী বিষয়শ্রেণী:নিকারাগুয়ান রোমান ক্যাথলিক বিষয়শ্রেণী:নিকারাগুয়ান সমাজতন্ত্রী বিষয়শ্রেণী:ওর্তেগা পরিবার
thumb|কঠিন তালু তালু মুখগহ্বরের ছাদ। এর দুটি অংশ আছে:  কঠিন তালু, যার মধ্যে অস্থি আছে।  নমনীয় বা কোমল তালু, তালুর অস্থিহীন পশ্চাত অংশ যা ঢোক গেলার সময় উপর দিকে উঠে গিয়ে খাদ্য বা পানীয়র অন্তঃনাসারন্ধ্র পথে নাসাবিবরের পিছন দিক দিয়ে ঢোকার পথ বন্ধ করে। এর শীর্ষে লম্বমান অংশের নাম আলজিভ (uvula)।  যেসব বর্ণের উচ্চারণের সময় জিভ তালুকে স্পর্শ করে তাদের তালব্য বর্ণ বলে।  বিষয়শ্রেণী:শরীরস্থান বিষয়শ্রেণী:ধ্বনিতত্ত্ব বিষয়শ্রেণী:বাগ্‌যন্ত্র
রকেট মেইল  (ট্রেন নাম্বার-২৩/২৪)  বাংলাদেশ রেলওয়ের একটি মেইল ট্রেন পরিষেবা। ট্রেনটি পার্বতীপুর থেকে খুলনা যাওয়ার পথে জয়পুরহাট জেলা, বগুড়া জেলা, নওগাঁ জেলা, নাটোর জেলা, পাবনা জেলা, কুষ্টিয়া জেলা, চুয়াডাঙ্গা জেলা, ঝিনাইদহ জেলা, ও যশোর জেলাকে স্পর্শ করে যায়।  যাত্রাপথ রকেট এক্সপ্রেস পার্বতীপুর থেকে খুলনা রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়।  স্টেশন তালিকা রকেট এক্সপ্রেস যেসকল স্টেশন দিয়ে চলাচল করে নিম্নে কিছু স্টেশনের নাম উল্লেখ করা হলো: পার্বতীপুর রেলওয়ে স্টেশন ভবানীপুর রেলওয়ে স্টেশন ফুলবাড়ী রেলওয়ে স্টেশন বিরামপুর রেলওয়ে স্টেশন ডাঙ্গাপাড়া রেলওয়ে স্টেশন হিলি রেলওয়ে স্টেশন বাগজানা রেলওয়ে স্টেশন পাঁচবিবি রেলওয়ে স্টেশন জয়পুরহাট রেলওয়ে স্টেশন জামালগঞ্জ রেলওয়ে স্টেশন আক্কেলপুর রেলওয়ে স্টেশন জাফরপুর রেলওয়ে স্টেশন তিলকপুর রেলওয়ে স্টেশন ছাতিয়ান গ্রাম রেলওয়ে স্টেশন সান্তাহার রেলওয়ে স্টেশন হেলালিয়ার হাট রেলওয়ে স্টেশন রাণীনগর রেলওয়ে স্টেশন সাহাগোলা রেলওয়ে স্টেশন আত্রাই রেলওয়ে স্টেশন আহসানগঞ্জ রেলওয়ে স্টেশন বীরকুটশা রেলওয়ে স্টেশন মাধনগর রেলওয়ে স্টেশন নলডাঙ্গার হাট রেলওয়ে স্টেশন বাসুদেবপুর রেলওয়ে স্টেশন নাটোর রেলওয়ে স্টেশন ইয়াছিনপুর রেলওয়ে স্টেশন মালঞ্চি রেলওয়ে স্টেশন আব্দুলপুর রেলওয়ে স্টেশন আজিমনগর রেলওয়ে স্টেশন ঈশ্বরদী বাইপাস রেলওয়ে স্টেশন ঈশ্বরদী রেলওয়ে স্টেশন পাকশী রেলওয়ে স্টেশন ভেড়ামারা রেলওয়ে স্টেশন মিরপুর রেলওয়ে স্টেশন পোড়াদহ রেলওয়ে স্টেশন হালশা রেলওয়ে স্টেশন আলমডাঙ্গা রেলওয়ে স্টেশন মুন্সীগঞ্জ রেলওয়ে স্টেশন মমিনপুর রেলওয়ে স্টেশন চুয়াডাঙ্গা রেলওয়ে স্টেশন গাইদঘাট রেলওয়ে স্টেশন জয়রামপুর রেলওয়ে স্টেশন দর্শনা জংশন রেলওয়ে স্টেশন  যাত্রী রকেট এক্সপ্রেস বাংলাদেশের উত্তরাঞ্চলের সাথে দক্ষিণাঞ্চলের যোগাযোগের এক গুরুত্বপূর্ণ ও এ অঞ্চলের মানুষের জনপ্রিয় ট্রেন। রকেট এক্সপ্রেসে সবসময় যাত্রীচাপ থাকে। সময়সূচি রকেট এক্সপ্রেস পার্বতীপুর থেকে খুলনার উদ্দেশ্যে ছাড়ে সকাল ৯ টা ১০ মিনিটে, খুলনা পৌঁছায় রাত ১১ টা ৪৫ মিনিটে। খুলনা থেকে পার্বতীপুরের উদ্দেশ্যে ছেড়ে সকাল ৯ টা ৩০ মিনিটে, পার্বতীপুর পৌঁছায় রাত ১০ টায়।  সম্পর্কিত নিবন্ধ খুলনা-মোংলা বন্দর রেলপথ  তথ্যসূত্র  বিষয়শ্রেণী:বাংলাদেশের এক্সপ্রেস, মেইল, কমিউটার, লোকাল ও শাটল ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন
__NOTOC__  Purpose  This is a template to generate links to entries in the Indiana Philosophy Ontology Project at inpho.cogs.indiana.edu.  Parameters The required parameters are the InPho category (thinker, idea, journal or taxonomy) and the InPho number both of which appear in the url for that topic. The template then uses the Wikipedia article title as the link text:  * {{InPho   | {{{1}}}  | {{{2}}}   | {{{3}}}  }} : thinker, idea, journal, or taxonomy  : InPho number  : Alternate link name (if this value is empty, it defaults to the article pagename)   Examples and usage  Suppose you want to add an external link to the InPhos article on Paul Feyerabend. Locate the article at the InPho website. The url will contain a number. Enter this number as the second perimeter.  * {{InPho|thinker|3001}}  will produce the link    Note: This template should generally only be used in the External links sections of articles; it should not be used in citations, references or bibliography. Consider using ,  or related templates for those purposes.  Detailed instructions  Copy and paste the template into the External links section of the article  Go to https://inpho.cogs.indiana.edu and search for the topic you want (say, Paul Feyerabend; you'll reach https://inpho.cogs.indiana.edu/thinker/3001)  Copy the InPho category, in this case,  "thinker" and paste it into the first perimeter, then   Copy the InPho number (here, "3001") and paste it into the second perimeter  You will then have  * {{InPho|thinker|3001}} resulting in:    Note that the link text will be the same as the Wikipedia title of the page the template is used on  If you still have any doubts or questions about the use of the template, you can ask at User talk:Gregbard.   See also         WP:WikiProject Philosophy/Resources  বিষয়শ্রেণী:বহিঃসংযোগ টেমপ্লেট বিষয়শ্রেণী:Philosophy reference resources
পঞ্চানন বিশ্বাস (জন্ম: ২৪ অক্টোবর, ১৯৪৩) বাংলাদেশের খুলনা-১ আসনের সাবেক সংসদ সদস্য। তিনি  ১৯৯৬ সাল বাংলাদেশ আওয়ামী লীগ থেকে একাধিকবার সংসদ সদস্য হিসেবে নির্বাচিত হয়েছেন।  জন্ম ও শিক্ষাজীবন পঞ্চানন বিশ্বাসের পৈতৃক বাড়ি খুলনা জেলার বটিয়াঘাটা উপজেলার হেতালবুনিয়া গ্রামে।তিনি খুলনা সেন্ট জোসেফ্‌স উচ্চ বিদ্যালয় থেকে তার মাধ্যমিক ও খুলনা বি.এল.কলেজ থেকে উচ্চ মাধ্যমিক শেষ করেন। তিনি স্নাতক ডিগ্রি অর্জন করেছেন।  ব্যক্তিগত জীবন পঞ্চানন বিশ্বাসের পিতার নাম আশুতোষ বিশ্বাস ও মাতা সুরোধনী বিশ্বাস । তার পিতামাতার ছয় সন্তানের মধ্যে তিনি জ্যেষ্ঠ । তার ভাইবোনেরা হলেন লক্ষ্মী বিশ্বাস, লতিকা বিশ্বাস, গৌতম বিশ্বাস, পলাশ বিশ্বাস (মৃত),পনেশ বিশ্বাস ।তার স্ত্রী প্রমিলা বিশ্বাস । তিনি দুই সন্তানের জনক ।  কর্মজীবন পেশায় কৃষক পঞ্চানন বিশ্বাস রাজনীতির সঙ্গে সক্রিয় ভাবে যুক্ত আছেন। তিনি চতুর্থবারের মতো সংসদ সদস্য নির্বাচিত হয়েছেন। ২০১৯ সালে তিনি প্রথমবারের মতো জাতীয় সংসদের হুইপ হিসাবে নিযুক্ত হন এবং এখন ও পর্যন্ত সুষ্ঠু ও সুন্দর ভাবে দায়িত্ব পালন করে যাচ্ছেন ।  তথ্যসূত্র   বহিঃসংযোগ  ১০ম জাতীয় সংসদের নির্বাচিত সংসদ সদস্যদের তালিকা   বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:সরকারি ব্রজলাল কলেজের প্রাক্তন শিক্ষার্থী বিষয়শ্রেণী:বাংলাদেশী হিন্দু বিষয়শ্রেণী:খুলনা জেলার ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য
গোলাম ফারুক খান (৭ অক্টোবর ১৮৯৯ – ২৯ এপ্রিল ১৯৯২) ছিলেন একজন পাকিস্তানি অর্থনীতিবিদ, আমলা, রাজনীতিবিদ ও শিল্পপতি। তিনি গোলাম ফারুক গ্রুপের প্রতিষ্ঠাতা ও চেয়ারম্যান ছিলেন।  কর্মজীবন গোলাম ফারুক খান আলিগড় বিশ্ববিদ্যালয় থেকে স্নাতক সম্পন্ন করেন। এরপর ১৯২১ সালে তিনি বেঙ্গল-নাগপুর রেলওয়েতে সহকারী ট্রাফিক সুপারিন্টেন্ডেন্ট হিসেবে যোগ দেন। কর্মজীবনে তিনি অনেক গুরুত্বপূর্ণ পদে ছিলেন। এর মধ্যে রয়েছে রেলওয়ে বোর্ডের ট্রান্সপোর্ট অ্যাডভাইজরি অফিসার (১৯৪০-১৯৪২), কন্ট্রোলার অব কোল ডিস্ট্রিবিউশন (১৯৪২-১৯৪৬), বেঙ্গল-নাগপুর রেলওয়ের ট্রান্সপোর্ট ম্যানেজার (১৯৪৬), ইস্ট ইন্ডিয়ান রেলওয়েজের চীফ অপারেটিং সুপারিন্টেন্ডেন্ট (১৯৪৬) এবং জেনারেল ম্যানেজার (১৯৪৬-১৯৪৮) পদ।গোলাম ফারুক খান, বাংলাপিডিয়া  পরবর্তীতে তিনি পাকিস্তান জুট বোর্ড এবং কটন বোর্ডের চেয়ারম্যান (১৯৪৯-১৯৫২), পাকিস্তান ইন্ডাস্ট্রিয়াল ডেভলপমেন্ট কর্পোরেশনের (পি আই ডি সি) চেয়ারম্যান (১৯৫২-১৯৫৮) এবং পাকিস্তান অর্ডন্যান্স ফ্যাক্টরির চেয়ারম্যানের দায়িত্ব পালন করেন। তিনি পানি ও বিদ্যুৎ উন্নয়ন কর্তৃপক্ষ (ওয়াপদা) গঠনের দায়িত্ব পালন করেছেন। ১৯৫৮ সালে তিনি পূর্ব পাকিস্তান পানি ও বিদ্যুৎ উন্নয়ন কর্তৃপক্ষের চেয়ারম্যান নিযুক্ত হন। সিন্ধুনদ পানি চুক্তি বাস্তবায়নে তিনি দায়িত্বপালন করেছেন।  গোলাম ফারুক খান ১৯৬২ সালে পূর্ব পাকিস্তানের গভর্নর হন। এরপর ১৯৬৫-১৯৬৭ সালে কেন্দ্রীয় বাণিজ্যমন্ত্রী ও প্রতিরক্ষা উপদেষ্টা, পাকিস্তান ইনভেস্টমেন্ট কর্পোরেশনের চেয়ারম্যান, শিল্প মন্ত্রণালয়ের সচিব এবং উত্তর পশ্চিম সীমান্ত প্রদেশের অর্থ, পরিকল্পনা ও উন্নয়ন মন্ত্রী হিসেবে দায়িত্বপালন করেছেন। তিনি জাতীয় পরিষদ, ফেডারেল কাউন্সিল এবং সিনেটেও গুরুত্বপূর্ণ পদে দায়িত্ব পালন করেছেন।  গভর্নর হওয়ার পর পূর্ব পাকিস্তানের পাট শিল্পের উন্নয়নে তিনি অবদান রেখেছেন। তিনি গভর্নর থাকাকালীন সময়ে "শরিফ কমিশন" নামক শিক্ষা কমিশনের রিপোর্টের বিরুদ্ধে ব্যাপক ছাত্র বিক্ষোভ হয়। বিক্ষোভের ফলে তিনি গভর্নরের পদ থেকে ইস্তফা দেন।  গোলাম ফারুক খান একজন বিশিষ্ট শিল্পপতি ছিলেন। ১৯৪৭ সালে তিনি গোলাম ফারুক গ্রুপ গঠন করেছেন।  মৃত্যু গোলাম ফারুক খান ১৯৯২ সালে মৃত্যুবরণ করেন।  সম্মাননা  অফিসার অব দ্য অর্ডার অব দ্য ব্রিটিশ এম্পায়ার (১৯৪৪)  কম্পেনিয়ন অব দ্য অর্ডার অব দ্য ইন্ডিয়ান এম্পায়ার (১৯৪৬)  কমান্ডার অব দ্য অর্ডার অব মেরিট, স্পেন (১৯৫৬)  হিলাল-ই-পাকিস্তান (১৯৫৮)  তথ্যসূত্র  বিষয়শ্রেণী:১৮৯৯-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:পাকিস্তানি শিল্পপতি বিষয়শ্রেণী:পশতু ব্যক্তি বিষয়শ্রেণী:কম্পেনিয়ন্স অব দ্য অর্ডার অব দ্য ইন্ডিয়ান এম্পায়ার বিষয়শ্রেণী:অফিসার্স‌ অব দ্য অর্ডার অব দ্য ব্রিটিশ এম্পায়ার বিষয়শ্রেণী:পূর্ব পাকিস্তানের গভর্নর বিষয়শ্রেণী:পাকিস্তানের সিনেট সদস্য বিষয়শ্রেণী:পাকিস্তানি শতকোটিপতি বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:পাকিস্তান জাতীয় পরিষদ সদস্য ১৯৭২-১৯৭৭
কার্গিল ভারতের লাদাখ অঞ্চলের কার্গিল জেলার একটি শহর। লেহের পরে এটি লাদাখের দ্বিতীয় বৃহত্তম শহর।Osada et al (2000), p. 298. এটি যথাক্রমে পশ্চিমে দ্রাস ও শ্রীনগর থেকে ৬০ কিমি এবং ২০৪ কিলোমিটার দূরে অবস্থিত, লেহ থেকে  ২৩৪ কিলোমিটার পূর্ব, পাদুম থেকে ২৪০ কিমি দক্ষিণে এবং দিল্লি থেকে ১,০৪৭ কিলোমিটার দক্ষিণে অবস্থিত।  ভৌগোলিক অবস্থান  কার্গিল শহরের গড় উচ্চতা ২,৬৭৬ মিটার (৮,৭৮০ ফুট) এবং সরু নদীর তীরে অবস্থিত। কার্গিল শহর শ্রীনগর থেকে ২০৪ কিলোমিটার (১২৭ মাইল) দূরে অবস্থিত,Profile of Kargil District  Official website of Kargil District শহরের উত্তরাঞ্চল জুড়ে এলওসি অবস্থিত। হিমালয়ের অন্যান্য স্থানের মতো কার্গিলে নাতিশীতোষ্ণ জলবায়ু হয়েছে। গ্রীষ্মকাল শীতল রাতের সাথে উষ্ণ হয়, শীতকাল দীর্ঘ এবং তাপমাত্রা -৪৮ ডিগ্রি সেলসিয়াস (-৫৪ ডিগ্রী ফারেনহাইট) হয়।   যোগাযোগ  কার্গিল বিমানবন্দর শহর থেকে 8 কিলোমিটার দূরে অবস্থিত একটি অ-পরিচালনাবিহীন বিমানবন্দর। বিমানবন্দরটি UDAN স্কিমে অন্তর্ভুক্ত করা হয়েছে এবং অদূর ভবিষ্যতে এটি চালু করার প্রস্তাব করা হয়েছে। নিকটতম কর্মক্ষম বিমানবন্দর হল শ্রীনগর আন্তর্জাতিক বিমানবন্দর।  শ্রীনগর থেকে লেহ সংযোগকারী একটি ভারতীয় জাতীয় মহাসড়ক (NH 1) কার্গিলের মধ্য দিয়ে কেটেছে।  তথ্যসূত্র  বহিঃসংযোগ   Reach Ladakh   Sights in Kargil   Kashmir Sentiel  kargil.nic.in  Kargil War 1999  বিষয়শ্রেণী:কার্গিল জেলার শহর ও নগর বিষয়শ্রেণী:ভারতের কেন্দ্রশাসিত অঞ্চলের রাজধানী
বাংলা বাংলাদেশের একটি বহুল জনপ্রিয় ব্যান্ড। তারা মূলত আধুনিক সঙ্গীত-সরঞ্জামের সমন্বয়ে গ্রাম-বাংলার সনাতন বাউল সঙ্গীত গেয়ে থাকেন। ব্যান্ডের প্রধান গায়িকা আনুশেহ্‌ আনাদিল এর মতে বাংলা হচ্ছে ‘নকল বাউল’। তাদের প্রথম অ্যালবাম কিংকর্তব্যবিমূঢ় বাংলাদেশের শহুরে তরুণ সমাজের কাছে বেশ জনপ্রিয়তা পায়। বর্তমানে বাউল-ফিউশন সঙ্গীতের যে ধারা দেশে প্রচলিত হয়েছে, বাংলা সেই ধারার অগ্রভাগে রয়েছে। বাংলা বিদেশেও অনেকবার অনুষ্ঠান করেছে। প্রখ্যাত ঢোল-বাদক নজরুল প্রায়শই ব্যান্ডের সাথে বাজিয়ে থাকেন। ২০১১ সালে ভারতের দ্য মেমোরিয়াল অ্যাওয়ার্ড ফর ইয়াং সাউথ এশিয়ানস (মিতো) অ্যাওয়ার্ড জিতেছেন আনুশেহ আনাদিল।http://archive.prothom-alo.com/detail/date/2011-01-12/news/12161   ব্যান্ডের সদস্যবৃন্দ   আনুশেহ (ভোকাল)  বুনো (গিটার)  অর্ণব (ভোকাল ও গিটার)  কার্তিক  নজরুল (ঢোল)  শান্তনু (ড্রামস)   প্রকাশিত অ্যালবাম   কিংকর্তব্যবিমূঢ়  প্রত্যুতপন্নমতিত্ব   উল্লেখযোগ্য গান   তোমার ঘরে বাস করে   রাত পোহালে পাখি বলে  ঘাটে লাগাইয়া ডিঙ্গা  নামাজ আমার হইলো না আদায়  কৃষ্ণ পক্ষ কালো পক্ষ   কালারে কইরো গো  মানা   তথ্যসূত্র    বহিঃসংযোগ   বাংলা ব্যান্ড সম্পর্কে বিস্তারিত তথ্য, ইতিহাস ও আর্কাইভ রাখা আছে Bangla Band ওয়েবসাইটে।  বাংলা ব্যান্ডের দাপ্তরিক ওয়েবসাইট  বিষয়শ্রেণী:বাংলাদেশী সঙ্গীত দল বিষয়শ্রেণী:বাংলা ব্যান্ড বিষয়শ্রেণী:১৯৯৯-এ বাংলাদেশে প্রতিষ্ঠিত বিষয়শ্রেণী:বাংলাদেশী রক সঙ্গীত দল
লিয়াওনিং চীনের প্রথম বিমানবাহী রণতরি।চীনের কড়া হুঁশিয়ারি!, বিবিসি ও রয়টার্স, দৈনিক প্রথম আলো। ঢাকা থেকে প্রকাশের তারিখ: ২৬-০৯-২০১২ খ্রিস্টাব্দ। বিমানবাহী জাহাজটি ৩০০ মিটার (৯৯০ ফুট) দীর্ঘ। পূর্ব চীন সাগর নিয়ে জাপান, ফিলিপাইন, ভিয়েতনাম, ইন্দোনেশিয়াসহ কয়েকটি দেশের সঙ্গে উত্তেজনাপূর্ণ সময়ে চীনের এই জাহাজ আনুষ্ঠানিকভাবে মোতায়েন করা হয়েছে। সমুদ্রে বিরোধ নিয়ে জাপানের সঙ্গে উত্তেজনাপূর্ণ সময়ে লিয়াওনিংয়ের সাগরে ভাসাকে সমুদ্রসীমা নিয়ে চীনের উচ্চাকাঙ্ক্ষার বিষয়টি প্রকাশিত হয়েছে বলে মনে করা হচ্ছে।  সাবেক সোভিয়েত ইউনিয়নে নির্মিত একটি জাহাজ কিনে সংস্কার করে এ রণতরি তৈরি করা হয়েছে। চীনের প্রতিরক্ষা মন্ত্রণালয় জানিয়েছে, এখন জাহাজটি কোনো অভিযানে অংশ নেবে না। এটি প্রশিক্ষণের কাজে ব্যবহার করা হবে।   চীনের রাষ্ট্রীয় বার্তা সংস্থা সিনহুয়া জানিয়েছে, চীনের প্রেসিডেন্ট হু জিনতাও, প্রধানমন্ত্রী ওয়েন জিয়াবাওসহ শীর্ষ নেতাদের উপস্থিতিতে ডালিয়ান বন্দরে বিশেষ অনুষ্ঠানের মাধ্যমে লিয়াওনিং নৌবাহিনীর কাছে হস্তান্তর করা হয়। চীনের প্রতিরক্ষা মন্ত্রণালয়ের এক বিবৃতিতে বলা হয়, আমাদের সার্বিক যুদ্ধের সামর্থ্য বাড়াতে নৌবাহিনীতে এই বিমানবাহী জাহাজের সংযোজন খুব গুরুত্বপূর্ণ। এটি আমাদের নিরাপত্তা, গভীর সমুদ্রে বিভিন্ন ধরনের হুমকি মোকাবিলা ও সার্বভৌমত্ব রক্ষার সামর্থ্য বাড়াবে।  লিয়াওনিংয়ের পূর্ব নাম ছিল ভ্যারেজ। ১৯৮০ সালে সোভিয়েত নৌবাহিনী এটি তৈরি করে। তবে কাজ অসম্পূর্ণ ছিল। ১৯৯১ সালে সোভিয়েত ইউনিয়নের পতনের সময় এটি ইউক্রেনে ছিল। চীনের পিপলস লিবারেশন আর্মির (পিএলএ) সঙ্গে সম্পর্কযুক্ত একটি চীনা প্রতিষ্ঠান জাহাজটি কিনে নেয়। প্রতিষ্ঠানটির উদ্দেশ্য ছিল জাহাজটি দিয়ে ম্যাকাও দ্বীপে ভাসমান বিনোদনকেন্দ্র স্থাপন করা। তবে চীন ২০০১ সালে জাহাজটি নিয়ে নেয় এবং ২০১১ সালের জুন মাসে চীনের সামরিক বাহিনী নিশ্চিত করে, সংস্কার করে এটিকে চীনের প্রথম বিমানবাহী জাহাজ হিসেবে ব্যবহার করা হবে। জাহাজটি অভিযানের জন্য পুরোপুরি প্রস্তুত করতে আরও কয়েক বছর সময় লাগতে পারে। সাগরে ভাসল চীনের বিমানবাহী রণতরি, বিবিসি, দৈনিক প্রথম আলো। ঢাকা থেকে প্রকাশের তারিখ: ২৬-০৯-২০১২ খ্রিস্টাব্দ।   তথ্যসূত্র    বহিঃসংযোগ   VaryagWorld.com  Transformation of the Varyag into a PLAN Aircraft Carrier   "Varyag Aircraft Carrier" article on sinodefence.com  Actual physical location in the World  Satellite Photo of Varyag in in Dalian, China from Google Maps  বিষয়শ্রেণী:সোভিয়েত ইউনিয়নের নির্মিত জাহাজ বিষয়শ্রেণী:১৯৮৮-এর জাহাজ বিষয়শ্রেণী:ডালিয়ানের ইতিহাস বিষয়শ্রেণী:ম্যাকাওর ইতিহাস বিষয়শ্রেণী:সোভিয়েত ইউনিয়ন পরিত্যক্ত সামরিক প্রকল্প বিষয়শ্রেণী:পিপলস লিবারেশন আর্মি নৌবাহিনীর বিমানবাহী রনতরী বিষয়শ্রেণী:অ্যাডমিরাল কুজনেটসভ-শ্রেণির বিমানবাহী রণতরী
৩৬ ফার্মহাউস হলো ২০২২ সালের একটি ভারতীয় হিন্দি ভাষার সাসপেন্স হাস্যরসাত্মক নাট্য চলচ্চিত্র। এটি লিখেছেন সুভাষ ঘাই এবং পরিচালনা করেছেন রাম রমেশ শর্মা।  মুক্তা সার্চলাইট ফিল্মস এবং জি স্টুডিওকে সাথে নিয়ে চলচ্চিত্রটি প্রযোজনা করেছেন সুভাষ ঘাই এবং রাহুল পুরি। চলচ্চিত্রেটিতে মুখ্য ভূমিকায় অভিনয় করেছে অমল পরাশর, বরখা সিং, বিজয় রাজ, সঞ্জয় মিশ্র এবং ফ্লোরা সাইনি । চলচ্চিত্রটি ২১ জানুয়ারী ২০২২ সালে ওটিটি প্ল্যাটফর্ম জি৫-এ মুক্তি পায়।   পটভূমি  মাতা পদ্মিনী রাজসিংহ, বেশ অসুস্থ, যিনি তার মৃত্যুর পরে, ৩৬ ফার্মহাউস এবং আশেপাশের ৩০০ একর জমি তার বড় ছেলে রৌনকের কাছে হস্তান্তর করার পরিকল্পনা করেছেন। তার অন্য দুই ছেলে, গজেন্দ্র এবং বীরেন্দ্র এই সিদ্ধান্তের সাথে দৃঢ়ভাবে একমত নন এবং তারা তাকে বোঝানোর জন্য এবং উইলটি পুনরায় লেখার জন্য প্রতীক কক্কর নামে একজন আইনজীবীকে পাঠায়।  লকডাউন চলাকালীন, পিতা ও পুত্রের যুগল, সঞ্জয় মিশ্র (জেপি) এবং অমল পরাশর (হ্যারি), তাদের গ্রামে ফিরে যাওয়ার জন্য যাত্রা করে। যাওয়ার সময় তারা কাকতালীয়ভাবে '৩৬ ফার্মহাউস'-এ গিয়ে উঠে। কিছু সময় পরে তারা আবিষ্কার করে যে মালিক রৌনক (বিজয় রাজ) এবং তার বিচ্ছিন্ন বর্ধিত পরিবার কিছু গোপন করছে, যার সবকটিই পরিবারের উইলের সাথে যুক্ত।   অভিনয়ে    রৌনক সিং এর ভূমিকায় বিজয় রাজ  পদ্মিনী রাজ সিং এর ভূমিকায় মাধুরী ভাটিয়া  জেপি (জয় প্রকাশ) এর ভূমিকায় সঞ্জয় মিশ্র  হ্যারির ভূমিকায় অমল পরাশর  বেনির ভূমিকায় অশ্বিনী কালসেকর  অন্তরা রাজ সিং এর ভূমিকায় বরখা সিং  মিথিকা সিং এর ভূমিকায় ফ্লোরা সাইনি  গজেন্দ্র সিং এর ভূমিকায় রাহুল সিং  ইন্সপেক্টর আদিত্য মানের ভূমিকায় প্রদীপ বাজপেয়ী  জুহির ভূমিকায় লিজা সিং   সাউন্ডট্র্যাক   গানের কথা লিখেছেন সুভাষ ঘাই এবং তিনি দুটি গানেরই সুরকার।জি৫ ১২ জানুয়ারী ২০২২ সালে একটি ট্রেলার মুক্তি দেয় এবং চলচ্চিত্রটি ২১ জানুয়ারী ২০২২ সালে মুক্তি পাবে বলে জানায়।   অভ্যর্থনা    সমালোচনামূলক পর্যালোচনা  চলচ্চিত্রটি প্রাথমিক পর্যালোচনা মোটেও ভালো হয়নি। ফার্স্ট পোস্ট মুভিটিকে বিব্রতকরভাবে খারাপ হিসেবে মূল্যায়ন করে। আউটলুক ইন্ডিয়ারও অনুরূপ পর্যালোচনা ছিল এই বলে যে, সুভাষ ঘাই এখনও ১৯৮০-এর দশকের সিনেমা তৈরি করছেন।   তথ্যসূত্র    বহিঃসংযোগ      ZEE5- এ 36 ফার্মহাউস  বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:ভারতীয় থ্রিলার চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় হাস্যরসাত্মক নাট্য চলচ্চিত্র বিষয়শ্রেণী:জি৫-এর মৌলিক চলচ্চিত্র
অ্যালান চার্লস ক্লফ (৯ নভেম্বর ১৯৩২ - ২০ এপ্রিল ২০২০) একজন অস্ট্রেলিয়ার রুলস ফুটবলার। ভিক্টোরিয়ায় জন্মগ্রহণকারী এই খেলোয়াড় ভিক্টোরিয়ান ফুটবল লিগে (ভিএফএল) ফুটস্ক্রে ফুটবল ক্লাবের হয়ে খেলেছিলেন। ২০১৩ সালের ২৬ জানুয়ারি তিনি অস্ট্রেলিয়ার সর্বোচ্চ বেসামরিক সম্মান 'মেডেল অব দ্য অর্ডার অব অস্ট্রেলিয়া' অর্জন করেছিলেন।  তিনি সেডন ফুটবল ক্লাবের হয়ে ওয়েস্টার্ন রিজিয়ন ফুটবল লিগে খেলেছিলেন, দলটির কোচ ছিলেন এবং আম্পায়ার হয়েছিলেন। পরবর্তীতে তিনি এই ক্লাবের কিংবদন্তি হিসাবে খেলোয়াড় ও আম্পায়ারিং উভয় ক্ষেত্রেই ক্লাবের 'হল অব ফেম'-এ স্থান পান।   তথ্যসূত্র    বহিঃসংযোগ        বিষয়শ্রেণী:১৯৩২-এ জন্ম বিষয়শ্রেণী:২০২০-এ মৃত্যু বিষয়শ্রেণী:ওয়েস্টার্ন বুলডগস খেলোয়াড়
স্প্রুস আইল্যান্ড () হল মার্কিন যুক্তরাষ্ট্রের বৃহত্তম রাজ্য আলাস্কার কোডিয়াক দ্বীপপুঞ্জের একটি দ্বীপ। এটি কোডিয়াক দ্বীপের উত্তর-পশ্চিম কোণের সংকীর্ণ প্রণালী বরাবর অবস্থিত।   জনমিতি  স্প্রুস আইল্যান্ডের স্থল-আয়তন ৪৬.০৬৬কিমি²;(১৭.৭৮৬ বর্গ মি) এবং ২০০০ সালের জনগণনা অনুযায়ী দ্বীপটির জনসংখ্যা মাত্র ২৪২,Spruce Island: Blocks 2034 thru 2045, Census Tract 1, Kodiak Island Borough, Alaska  United States Census Bureau অধিকাংশ মানুষ দ্বীপটির দক্ষিণ-পশ্চিমে অবস্থিত ওউজিনকিই শহরে বসবাস করে।   ইতিহাস  ডান|থাম্ব|রাশিয়ান অর্থোডক্স চার্চের মঠ, মংক'স উপহ্রদ, আইকন উপসাগর, স্প্রুস আইল্যান্ড ১৮০৮ থেকে ১৮১৮ সালের মধ্যে স্প্রুস আইল্যান্ড ছিল খ্রিস্টান পাদ্রি হেরমানের আশ্রম। হেরমানকে পরবর্তীকালে একজন সন্ত হিসেবে সম্মানিত করা হয় এবং আমেরিকায় অর্থোডক্স চার্চের প্রসারে তাকে প্রধান ব্যক্তিত্ব হিসেবে পরিগণিত করা হয়েছিল। সেন্ট হেরমান এই দ্বীপের নাম দেন "নিউ ভালাম"()। উক্ত কারণে দ্বীপটি অর্থোডক্স খ্রিস্টানদের তীর্থক্ষেত্র।  ২০০৮ সালে উত্তর সাইবেরিয়ার ইয়াকুট্স্ক শহরের মেয়রের পরিচালিত একটি গবেষক দল দাবি করে যে স্প্রুস আইল্যান্ড রাশিয়ান অর্থোডক্স চার্চের অন্তর্ভুক্ত কারণ আলাস্কা ক্রয়ের সময় দ্বীপটির কর্তৃপক্ষ রাশিয়ান সাম্রাজ্যের কাছে ছিল না।Tetraultfarber, G. "After Crimea, Russians Say They Want Alaska Back". The Moscow Times. April 1, 2014.   তথ্যসূত্র   বিষয়শ্রেণী:আলাস্কার দ্বীপ